ગુજરાત વિધાનસભાની ચૂંટણી વખતે ભાજપ તેના 70 ઉમેદવારોના નામ શુક્રવારે જાહેર કરી લીધા છે. પણ કોંગ્રેસ હજી પણ તેના ઉમેદવારોના નામ જાહેર કરવા મામલે બે દિવસ રાહ જુઓની વાતો કરી રહી છે. ઉલ્લેખનીય છે કે કોંગ્રેસ આ વખતે ઠાકોર સેના અને અલ્પેશ ઠાકોરને તો પોતાની સાથે જ જોડી લીધા જ છે સાથે એનસીપી અને જેડી (યુ) સાથે પણ ગઠબંધનના મૂડમાં છે. વળી તેના એ 44 ધારાસભ્યો જેણે અહમદ પટેલને રાજ્યસભાની ચૂંટણી વખતે ટેકો આપ્યો હતો તેમને પણ ટિકિટ આપવાથી તે વચનબદ્ધ છે. આમ બધી બાજુથી કોંગ્રેસ ટિકિટ આપી કોને ખુશ કરવા કોને નાખુશ તેવી સ્થિતિ ઊભી થઇ છે. અને આજ કારણ છે કે તે હજી પણ પોતાના ઉમેદવારોના નામ જાહેર નથી કરી શકી.